กรุงศรีแอสเซทส่งกองทุน6เดือนชู3.45%
บลจ.กรุงศรี ขายกองทุนเปิดกรุงศรีไทยโน้ท 6M9” (KFTN6M9) อายุประมาณ 6 เดือน คาดผลตอบแทน 3.455 ต่อปี
12 ก.ย. 2554

บลจ.กรุงศรี ขายกองทุนเปิดกรุงศรีไทยโน้ท 6M9” (KFTN6M9) อายุประมาณ 6 เดือน คาดผลตอบแทน 3.455 ต่อปี
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเสนอขายกองทุนเปิดกรุงศรีไทยโน้ท 6M9 (KFTN6M9) ซึ่งเป็นกองตราสารหนี้ในประเทศอายุ ประมาณ 6 เดือน  เป็นทางเลือกให้แก่นักลงทุนที่ต้องการลงทุนระยะสั้นในตราสารหนี้ภาครัฐและตราสารหนี้ภายในประเทศที่ได้รับการจัดอันดับตั้งแต่ A-ขึ้นไป ซึ่งมีผู้ออก เช่น ธนาคาร ทิสโก้ ธนาคารเกียรตินาคิน เป็นต้น
กองทุนดังกล่าวเหมาะกับนักลงทุนที่มองหาการลงทุนระยะสั้นและมีความเสี่ยงต่ำ และคาดว่ากองทุนดังกล่าวจะได้รับความสนใจจากนักลงทุน  โดยเปิดขายระหว่างวันที่ 13 – 19 ก.ย. 54 ลงทุนขั้นต่ำเพียง 10,000บาท โดยนักลงทุนจะได้รับผลตอบแทนจากการขายคืนหน่วยลงทุนโดยอัตโนมัติประมาณ 3.45% ต่อปี